Helsinki 4.3.2021

Suomen Pöytätennisliitto

Jäsenseuroille

**KOKOUSKUTSU**

**KEVÄTLIITTOKOKOUS**

Suomen Pöytätennisliiton kevätliittokokous pidetään **maanantaina 12.4.2021 kello 18.00** alkaen.

**Paikka**: Pitäjänmäen Sporttitalon mailapelitoimiston neuvotteluhuone (4krs), **Valimotie 10, 00380 Helsinki**

Kokoukseen osallistuminen on mahdollista myös etäyhteydellä. Etäyhteydellä kokoukseen osallistuvan henkilön tulee ilmoittaa osallistuminen etukäteen Mika Räsäselle **9.4 klo 15 mennessä**.

Liittokokouksessa käsitellään liiton toimintasääntöjen 16 §:ssä

mainitut asiat sekä muut liittokokoukseen sääntöjen mukaan ajallaan esitetyt asiat:

* esitetään tilinpäätös, joka käsittää tuloslaskelman, taseen ja toimintakertomuksen sekä tilintarkastajan lausunnon ja päätetään
* tuloslaskelman ja taseen vahvistamisesta
* vastuuvapauden myöntämisestä liittohallitukselle ja muille tilivelvollisille
* kilpailumääräysten muuttamisesta

Esityslista liitteineen julkaistaan myöhemmin.

Liittokokouksessa saavat olla edustettuna jäsenvelvollisuutensa täyttäneet jäsenseurat, joista jokaisella on yksi ääni.

Sama henkilö voi edustaa valtakirjalla enintään kolmea (3) jäsenseuraa. Kuitenkin etäyhteyden kautta osallistuttaessa yksi henkilö voi edustaa vain yhtä (1) seuraa. Etäyhteyden kautta kokoukseen osallistuvalta henkilöltä edellytetään lisäksi ennakkoilmoittautumista tavalla, jonka liittohallitus määrittää kokouskutsussa. (liiton säännöt 13 § ja 14 §).

Tervetuloa!

Liittohallitus